《老矣》
元代·方回

倚楼开户展青铜，老矣犹能酒面红。
浪许满头生寿发，几堪落叶见秋风。
每思旧事全如梦，自喜新诗渐不工。
棺槨衣衾俱未办，他年何年葬虚翁。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。